འཕྲོས་པ་རླུང་གི་འཁོར་ལོའི་གཟུགས་རིས་དང་། །རྩིབས་བརྒྱད་ལ་ཕོག་བྲིས་
པའི་འཁོར་ལོ་དེ། །འབྱུང་བ་རླུང་དངོས་(༩ན)གྱུར་ནས་སྟོང་གསུམ་གང༌། །དགྲ་
བགེགས་རླུང་གིས་གཡོས་ཤིང་གཏོར་བྱས་ཏེ། །ཐལ་བའི་རྡུལ་ཕྲན་བཞིན་དུ་བརླག་
པར་བསམ། །དམར་ནག་ཕཊ་དགུ་བསྐུལ་ལས་རཾ་དམར་པོ། །འཕྲོས་པ་མེ་ཡི་
འཁོར་ལོའི་གཟུགས་྾། །རྩིབས་བརྒྱད་྾། །འབྱུང་པོ་མེ་དངོས་གྱུར྾། །དགྲ་
བགེགས་མེ་ཡི་གདུང་ཞིང་བསྲེགས་བྱས་ཏེ། །ཐལ་བའི་྾། །དམར་ནག་ཕཊ་དགུ་
བསྐུལ་ལས་བཾ་སྔོན་པོ། །འཕྲོས་པ་ཆུ་ཡི་྾། །རྩིབས་བརྒྱད་ལ་྾། །འབྱུང་བ་ཆུ་
དངོས་གྱུར་྾། ། །དགྲ་བགེགས་ཆུ་ཡིས་བསུབས་ཤིང་ཁྱེར་བྱས་ཏེ། །ཐལ་
བའི྾། །དམར་ནག་ཕཊ་དགུ་བསྐུལ་ལས་ནན་སེར་པོ། །འཕྲོས་པ་ས་ཡིས྾། །རྩིབས་
བརྒྱད་ལ་྾། །འབྱུང་བ་ས་དངོས་གྱུར་྾། །དགྲ་བགེགས་ས་ཡིས་འཐིབས་ཤིང་
མནན་བྱས་ཏེ། །ཐལ་བའི་྾། །ཨོཾ་ལོག་ཏྲི་པཱ་ལ་ནན་ཡཾ་རཾ་འབྱུང་བ་གཅིག་གམ་གཉིས་ཀྱི་
ལས་ཙམ་ལས་མི་བྱེད་ན་སྔགས་ཀྱི་ཤམ་བུ་ཟུར་ཁྱད་ཡོད་པ་ཞལ་ལས་འདྲི། བྃ་ནན་ཞེས་ཤམ་བུ་ཅན་
དམིགས་པ་དང་བཅས་ཏེ་ཐུན་དྲུག་ཏུ་བཟླ་ཞིང་སྡེ་བརྒྱད་བསྐུལ་བའི་དམིགས་པ་
རྣམས་ཀྱང་བྱ། གཏོར་མ་འབུལ་ཚིག་གི་བ་ལྀ་ཤ་ཁྲག་གཏོར་མ་འདི་བཞེས་ལ་ཡན་
བཟློག་བསད་ལྟར་ལ། གནོད་བྱེད་དགྲ་བགེགས་སྡེ་བརྒྱད་འབྱུང་པོ་སྤྱི། །ཁྱད་པར་
དམིགས་ཀྱི་བཀར་བའི་ཆེ་གེ་འདི། །བསྐལ་པའི་རླུང་གི་འཚུབ་མས་བསྐྲད་ཅིང་
གཏོར། །དུས་མཐའི་མེ་ཡིས་རྩ་སྦུར་བཞིན་དུ་སྲེགས། །ཆུ་བོ་རྦ་རླབས་འཁྲུགས་
478

སྔགས་རྒོད་ལོག་ཏྲིའི་བཟློག་བསད་ལས་སྦྱོར་གྱི་གསལ་བྱེད་ཡི་གེ་གླང་སྨྱོན་སྣ་རྩེའི་མཚོན་འཁོར། ༼༢༥༽
>
པའི་ཀློང་དུ་ཁྱེར། །ས་ཆེན་རི་ཡིས་བསྐལ་པར་མི་ལྡང་གནོན། །འབྱུང་བའི་སྟོབས་
ཀྱིས་རྡུལ་ཕྲན་བཞིན་དུ་རློག །ཅེས་བཏགས་པའི་མཇུག་ཏུ་ལྕགས་སམས་བྷནྡྷས་
ཐུན་གཏོར་བསྐུལ་ཏེ་འབྲུབ་ཁུང་ནང་དུ་བརྡེག །བཟློག་བསད་ཀྱི་སྔགས་བཟླ་བ་
ནས་བཟུང་ངག་འགྲོལ་བའི་བར་འདྲ། བཅོ་ལྔ་པ་གནས་སྤོར་བ་ནི། དེ་ལྟར་
བསྒྲུབས་པས་བཟློག་བསད་འབྱུང་བཞིའི་ལས་གང་འགྲུབ་ཀྱི་རྟགས་བརྟན་པོར་
མཐོང་བའི་ཚེ་འཁོར་ལིང་རྣམས་ཚུར་ཕྱུང་ལ་ལྕགས་སྣོད་དུ་གཅེར། གསེར་སྐྱེམས་
ནས་བཟུང་ཐུན་བརྡེག་ཐལ་རྡེབ་ཀྱི་བར་གཏང་རྗེས་གྱེར་སྒོམ་རྩེ་གཅིག་ཏུ་བསྒྲིལ་
ཏེ། ཨེ་མ་ཁམས་གསུམ་སེམས་ཅན་རྣམས། །མ་རྟོགས་འཁྲུལ་པ་སྙིང་རེ་རྗེ། །
སྙིང་རྗེས་བསྒྲལ་པའི་དམ་ཚིག་ནི། །བསད་ཅིང་མནན་པ་མ་ཡིན་ཏེ། །ཐུགས་རྗེ་
ཐབས་ཀྱི་སྦྱོར་བ་ཡིས། །ཕུང་པོ་བསྒྲལ་བའི་ཞིང་དུ་བྱས། །རྣམ་ཤེས་ཡུམ་གྱི་
མཁའ་ལ་སྦ། །ཡེ་ཤེས་དཔའ་བོར་བྱིན་བརླབས་ཏེ། །རིག་པ་ཆོས་ཀྱི་དབྱིངས་སུ་
འཕངས། །ཁྱོད་ནི་རྒྱལ་བའི་སྲས་སུ་སྐྱེ། །ཞེས་བརྗོད། སླར་གདབ་ཕུར་ལིངྒའི་ནིི་
འམ་ཏྲི་མིག་ཏུ་བསྒྲིལ་ཞིང་བཏབ་ལ། ཧཱུཾ། ཡེ་ཤེས་རྩལ་ལྡན་ཕུར་བུ་འདི། །དགྲ་
བགེགས་སྙིང་ལ་བཏབ་པ་ཡིས། །ཉོན་མོངས་དུག་ལྔ་རྩད་ནས་གཅོད། །ལས་ངན་
རྣམ་སྨིན་འཕྲོ་བཅད་ནས། །ཡེ་ཤེས་དབྱིངས་སུ་གནས་སྤར་རོ། །ཧཱུཾ། དགྲ་གདོན་
ཁྱོད་ཀྱི་སྙིང་ནང་ན། །ལུས་སྲོག་རྣམ་ཤེས་ཆགས་པའི་རྟེན། །རླུང་དངས་སྔོ་སྐྱ་མཐེ་
བོང་ཙམ། །དེ་ནང་རཀྟའི་དངས་མ་ནི། །དམར་སེར་རྒྱ་སྲན་གའུ་ཙམ། །དེ་དབུས་
རྣམ་ཤེས་ངོ་བོ་ནི། །ཐིག་ལེ་དཀར་པོ་ཡུངས་འབྲུ་ཙམ། །དེ་ལ་ཡེ་ཤེས་ཕུར་བུ་
ཡི། །རྣོ་དཔལ་གཟི་འོད་རེག་ཙམ་གྱིས། །རླུང་གི་དངས་མ་འཇའ་ལྟར་ཡལ། །རཀྟའི་
དངས་མ་འུབ་ཀྱིས་བསྐམས། །རྣམ་ཤེས་ངོ་བོ་ཐིག་ལེ་དེ། །ཡེ་ཤེས་ཕུར་(༡༠ན)བུའི་
ཁོང་གསེང་དུ། །བྱང་ཆུབ་རྒྱུན་ལམ་ནང་དུ་ཞུགས། །ཆང་བཟུང་ལོགས་བརྒྱད་ཕོ་
བྲང་དུ། །།དཔལ་ཆེན་ཡབ་ཡུམ་ཐུགས་ཀ་རུ། །སྐད་ཅིག་ཉིད་ལ་ཐིམ་མ་ཐག །དེ་
ལུས་སོལ་སྡོང་གོག་པོ་བཞིན། །ནག་ཁོག་གཟི་བཀྲག་མེད་པར་གྱུར། །ཕཊ་ཨོཾ་བཛྲ་
479

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
ཀཱི་ལི་ཀཱི་ལཱ་ཡ། ཨེ་ཡཾ་རཾ་སྥ་ར་ཎ་ཕཊ། བྷོ་དྷི་ཙིཏྟ་ནི་ཏྲི་སཾ་ཧ་ར་ཎ་ཧཱུཾ། ཞེས་འདོན་
སྒོམ་ཟུང་འཇུག་ལ་དམིགས་པ་ཤིན་ཏུ་གསལ་བར་བྱའོ། །གདབ་ཕུར་དེ་ཉིད་ལག་
ཏུ་བསྒྲིལ་ཞིང་། ཧཱུཾ། རྡོ་རྗེ་ཕུར་བུ་ཀཱི་ལཱ་ཡ། །སངས་རྒྱས་འཕྲིན་ལས་ཡོངས་རྫོགས་
སྐུ། །དྲེགས་འདུལ་དྲང་སྲོང་ཁྲོ་ཆེན་གྱི། །སྲས་མཆོག་བཛྲ་ཀཱི་ལཱ་ཡ། །བསྒྲིལ་ཞིང་
བསྒྲིལ་ཞིང་བཏབ་ཙམ་གྱིས། །དགྲ་བགེགས་ལུས་ངག་ཡིད་གསུམ་དང༌། །ཕུང་
ཁམས་སྐྱེ་མཆེད་འབྱུང་བ་ལྔ། །ལས་ཉོན་བག་ཆགས་ཤེས་སྒྲིབ་བཅས། །སྐད་ཅིག་
ཉིད་ལ་བསྒྲལ་ནས་ཀྱང༌། །ཐལ་བའི་རྡུལ་བཞིན་བརླག་པར་མཛོད། །ཨཱོྃ་ཏྲང་དུ་
ཏྲི་ན་ཏྲང་དུ་ཛཿ ཛཿ། བཛྲ་ཀཱི་ལི་ཀཱི་ལཱ་ཡ་དགྲ་བགེགས་སརྦ་མྲི་ཏྲི་ཤ་ཏྲཾ་ཏྲིག་ནན་
རྦད་ནན་བྷི་ན་ཙིཏྟ་རྦད་ནན་ནྲྀ་ཏྲི་ཧུར་ཐུམས་ཛ་མཱ་ར་ཡ་རྦད་རྦད། ཅེས་དང་
ཐུན་སྔགས་སྤུ་གྲི་དྲག་སྔགས་རིང་མོའང་བཟླ་ཞིང་ལིངྒ་རྣམས་ཀྱི་གནས་ལྔ་དང་
དབང་པོ་ལྔ་དང༌། བླ་གནས་ས་རྣམས་སུ་སྲེག་པའི་རིགས་ལ་དཔལ་ནུབ་ཙམ་དུ་
གདབ་བོ། །མི་བཟད་པའི་མཚོན་ཆ་ཐོགས་ཏེ། ཧཱུཾ། ང་ནི་དུས་གསུམ་བཞུགས་པ་
།སངས་རྒྱས་ཡིན་ཏེ་ཡེ་ཤེས་སྐུ། །འཁོར་ལོ་རྡོ་རྗེ་རིན་ཆེན་དང་། །པདྨ་རྒྱ་གྲམ་
རབ་འབར་བ། །ཡེ་ཤེས་རྣོ་བའི་མཚོན་ཆ་ཡིས། །དགྲ་གདོན་བག་ཆགས་(༡༠བ)འཁྲུལ་
པའི་སེམས། །ལོག་རྟོག་འཁོར་བ་རྒྱུན་ཆོད་ཅིག །ཨཱོྃ་མནྟྲ་སུམྦྷ་ནི་བཛྲ་ཛྭ་ལ་ཧཱུཾ། ཨཱོྃ་
ཧྰུཾ། ཧཱུཾ་ཧཱུཾ། ཏྲཾ་ཧཱུྃ། ཧྲཱིཿ་ཧཱུྃ། ཨཿབྷཾ། ཚལ་པ་ཚལ་པ་མཱ་ར་ཡ་ཛཿཛཿ། ཞེས་མཚོན་
ཆས་བསྣུན་པའི་ཚེ། ཕུར་པའི་དབལ་ནས་མཚོན་ཆ་སྣ་ཚོགས་ཀྱི་ཆར་བབས་པས་
ཁོའི་གཟུགས་ཕུང་རྣམས་དུམ་བུར་བཏང་བར་བསམ། རླུང་ཆུ་ས་བཟློག་བསད་ཀྱི་
ལིངྒ་རྣམས་སྒྲོལ་བའི་ཚུལ་ཙམ་མ་གཏོགས་དངོས་སུ་དུམ་བུར་མི་བསྒྲལ། མེའི་བཅའ་
གཞི་རྒྱས་པའི་སྐབས་ཡིན་ན་རབས་ཐོད་ནང་གི་བསད་འཁོར་བསྒྲལ་ཚུལ་ཙམ་ལས་དངོས་སུ་མི་བསྒྲལ་སྤྱང་ལྕེའི་
ཁུག་མའི་ནང་གི་བསད་འཁོར་བསྒྲལ་ནས་མེའི་འཁོར་ལོ་དང་ལྷན་ཅིག་སྦྱིན་སྲེག་བྱས་ཀྱང་རུང་བ་ཡིན་
ནོ། །འཁོར་ལོ་དུམ་བུར་བཏང་ལ་བསྒྲལ་ལོ།
OhoL
རྩེ་དགུ་པ་དྲག་སྔགས་ཀྱི་ངར་བཏགས་པས་བརྡུང་ཞིང་། གཏུན་ཁུང་ཡུམ་གྱི་བྷ་
480

སྔགས་རྒོད་ལོག་ཏྲིའི་བཟློག་བསད་ལས་སྦྱོར་གྱི་གསལ་བྱེད་ཡི་གེ་གླང་སྨྱོན་སྣ་རྩེའི་མཚོན་འཁོར། ༼༢༥༽
གར་ཐོ་བ་ཡབ་ཀྱི་རྡོ་རྗེས་བརྡུངས་པས་ཁོའི་རྣམ་སྨིན་གྱི་ལུས་དམར་ཉོག་ཉོག་
བརྡུངས་ནས་བརླག་པ་བསམ་ཞིང༌། ཧཱུཾ། རྡུངས་ཤིག་རྡོ་རྗེ་འབར་བའི་གཏུན། །
བཀའ་ལས་འདའ་བྱེད་སྡིག་ཅན་འདི། །རྡོ་རྗེའི་མཚོན་ཆས་བསྒྲལ་ནས་ཀྱང་། །ཁྲོ་
མོ་འབར་བའི་གཏུན་ཁུང་དུ། །རྡོ་རྗེའི་ཐོ་བས་བརྡུངས་པ་ན། །ལྷ་ཡང་རུང་སྟེ་
བརླག་བགྱིད་ན། །དགྲ་གདོན་གནོད་བྱེད་སྨོས་ཅི་དགོས། །ཨོཾ་པདྨ་ཨ་ཀོ་ཊ་ཡ་ཁ་
ཐམ་ཁ་ཐམ་ཁ་ཐམ། ཞེས་བརྡུང་ངོ་། །རྒྱས་པར་ནི་ཟན་ལིང་ཤ་ཁྲག་རུས་པས་
སྦགས་པ་ཞིག་གོང་དུ་འཁོར་ལོ་ལིངྒ་རྣམས་དང་ལྷན་ཅིག་ཏུ་བསྒྲལ་བའི་ལིང་རོ་
ཤ་ཁྲག་རུས་པར་བཅས་པ་གཏོར་མར་བཏབ་ལ། བསྡུ་ན་འཁོར་ལོ་རྣམས་གཏོར་
མར་འབུལ་ཚུལ་ཙམ་བྱས་ཀྱང་རུང་། སྨན་རཀ་སྦྲན་(༡༡ན)ལ། ཧཱུཾ། ཆོས་དབྱིངས་
ངང་ལས་སྙིང་རྗེ་ཡི། །རྩལ་སྣང་ཁྲོ་བོའི་སྐུར་བསྟན་པ། །ཁྲོ་རྒྱལ་ཞེ་སྡང་རྡོ་རྗེ་
ཞེས། །མཐིང་ནག་མི་སྡུག་ཁྲོ་ཚུལ་ཅན། །ཁམས་གསུམ་སྲིད་གསུམ་ཟ་བྱེད་པ། །ཁྱོད་
ཀྱི་ཐུགས་དམ་དུས་ལ་བབ། །རི་རབ་ཙམ་གྱི་སྐུར་བཞེངས་ཤིག །གནམ་ས་ཙམ་གྱི་
ཞལ་གདོངས་ཤིག །གངས་རི་གཏམས་འདྲའི་མཆེ་བ་གཙིགས། །གློག་སྟོང་འགྱུ་
འདྲའི་ལྗགས་བསྐྱོད་ལ། །དགྲ་གདོན་བསྒྲལ་བའི་ཤ་ཁྲག་རུས། །ཕུང་ཁམས་སྐྱེ་
མཆེད་དབང་པོ་ལྔ། །དོན་སྣོད་ཀླད་རྐང་ཁུ་བར་བཅས། །ཞལ་དུ་བསྟབ་བོ་ཁ་རཾ་
ཁཱ་ཧི། །མགུར་དུ་འདྲིལ་ལོ་ཨ་ར་ལི། །དབྱིངས་སུ་བསྟིམ་མོ་ས་མ་ཡ། །བཞེས་ཤིག་
རོལ་ཅིག་ཁ་རཾ་ཁཱ་ཧི བྷྱོཿ། དྲེགས་འདུལ་ཁྲོ་རྒྱལ་འབར་བ་ཡི། །སྐུ་གསུང་ཐུགས་
ཡོན་འཕྲིན་ལས་ཀྱི། །སྤྲུལ་པ་ཡང་སྤྲུལ་ལ་སོགས་པ། །ལས་བྱེད་རྣོ་མྱུར་རྫུ་འཕྲུལ་
ཅན། །བྱེ་བ་འབུམ་སྡེའི་ཚོགས་བཅས་རྣམས། །ཁྱོད་ཀྱི་ཐུགས་དམx། །རི་རབ་
ཙམ། །གནམ་ས྾། །གངས་རི×། །གློག་སྟོང་྾། །དགྲ་གདོན་྾། །ཕུང་
ཁམས྾། །དོན་སྣོད྾། །ཞལ་དུ×། །མགུར་དུ་྾། །དབྱིངས་སུ྾། །བཞེས་ཤིག×།
བྩོ། ཁྲོ་རྒྱལ་ཞེ་སྡང་རྡོ་རྗེ་ཡི། །ཡང་གཡོག་བཀའ་ཉན་ལས་བྱེད་པ། །མགོན་པོ་ས་
བདག་ཀླུ་རིགས་ལྔ། །མ་མོ་བཙན་བདུད་གཟའ་རྒྱལ་འགོང་། །སྣང་སྲིད་དྲེགས་པ་
་
481

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
སྡེ་དཔུང་བཅས། །རང་རང་སྤྲུལ་པ་ཡང་སྤྲུལ་དང་། །གཡོག་དང་ཡང་གཡོག་ཕོ་
ཉར་བཅས། །སྟོང་གསུམ་གང་བའི་དྲེགས་པ་རྣམས། །ཁྱེད་ཀྱི྾། །(11བ)རི་
རབ྾། །གནམ་ས྾། །གངས་རི྾། །གློག་སྟོང་྾། །དགྲ་གདོན་྾། །ཕུང་
ཁམས྾། །དོན་སྣོད་྾། །ཞལ་དུ་྾། །མགུར་དུ་྾། །དབྱིངས་སུ་྾། །བཞེས་
ཤིག×།ཞེས་དབུལ་ཞིང་བསྟབ་པས་དགྲ་གདོན་བྱད་མའི་ཤ་ཁྲག་རྣམས་ཁྲོ་རྒྱལ་
དྲེགས་པའི་འཁོར་ཚོགས་དང་བཅས་པས་ཧབ་ཧབ་ཧུབ་ཧུབ་ཆེམ་ཆེམ་གསོལ་ཞིང་
དགྱེས་པའི་གད་མོའི་འབྲུག་སྟོང་ལྡིར་བ་ལྟར་བསྒྲགས་ནས་ཚིམ་ཞིང་དགྱེས་པར་
བསམ། དམོད་པའི་བདེན་སྟོབས་བརྗོད་པ་ནི། བཀའ་ལྟར་མི་བྱེད་ཅིང་སོགས་
ནས་ཟློག་ཏུ་ནན་གྱི་བར་སྔར་ཐལ་རྡེབ་ཀྱི་སྐབས་ལྟར་བྱ། གཞན་ཡང་འདོད་པའི་
དོན་ལ་གསོལ་བ་གདབ་བོ། །བཅུ་དྲུག་པ་མངའ་གསོལ་ཐུགས་རྗེའི་ཟློས་གར་མ་
དང་བཟློག་བསྒྱུར་ཐུན་མོང་བའི་སྐབས་ལྟར་བྱ། བཟློག་སྔགས་བཟླ། དམོད་པ་བྱ་
ཞིང་ཐལ་མོ་བརྡབ། རྒྱས་པར་སྤྲོ་ན་ཐུན་བརྒྱབ་པའི་རྗེས་སུ་བཟློག་གཞུང་འདི་ཚར་
རེ་བཏང་ན་ལེགས་གསུང༌། བཅུ་བདུན་པ་ལས་ལ་སྦྱར་བ་ནི། བསད་བཟློག་དང་
འབྱུང་བཞི་སྡེ་བརྒྱད་ཀྱི་འཁོར་ལོ་རྣམས་མནན་སྲེག་འཕྱར་གཡེང་བྱེད་ལུགས་མཐོང་
བ་བརྒྱུད་པའི་ཕྱག་ལེན་ཞལ་ལས་ཤེས་པར་བྱ་ཞིང་མེ་འཁོར་སོགས་སྲེག་པའི་ལས་
སྤྱོར་བྱས་པའི་ཐལ་བ་རྣམས་ཕྱེད་མནན་པ་དང་ལྷན་ཅིག་ཏུ་སྦ། ལྷག་མ་རི་རྩེ་ནས་
རླུང་ལ་འཕྱར་རོ། །ཐོག་ནས་གསེར་སྐྱེམས་འབུལ་ཞིང་ཟོར་འཕེན་པ་ཐུན་མོང་བའི་
སྐབས་དང་འདྲ། སྒྲུབ་གཏོར་དེ་ཤེས་པ་སུམ་ལྡན་ཡིན་པས་དྲང་སྲོང་གི་དམག་
ཚོགས་སུ་གསལ་བཏབ། ཤ་ཟན་གྱིས་གསོ་བ་དང་སྨན་རག་སྦྲན་པ་ནས་བཟུང་
ཆད་མཐོའི་བར་(༡༢ན)ཐུན་མོང་བ་ལྟར་བཏང་རྗེས། དགྲ་བགེགས་ཀྱི་ལིངྒ་གང་ཡང་
རུང་བ་ཞིག་དཔལ་འབར་གྱི་མེ་ལ་བསྲེགས་ཏེ། གཟུ་དཔང་དང་བཅས་པ་ཞེས་སྒྲ་
དྲག་པོ་ལན་གསུམ་བྱ། གཤེགས་སྐྱེམས་ཀྱི་གཏོར་མ་ཕུལ་ནས་ཐེམ་འོག་གམ་ལམ་
རྒྱ་གྲམ་སོགས་ས་དམིགས་གང་ཡིན་དུ་ས་འཁོར་གྱིས་མཚོན་པའི་གནོན་དགོས་
482

སྔགས་རྒོད་ལོག་ཏྲིའི་བཟློག་བསད་ལས་སྦྱོར་གྱི་གསལ་བྱེད་ཡི་གེ་གླང་སྨྱོན་སྣ་རྩེའི་མཚོན་འཁོར། ༼༢༥༽
:
མངོན་སྤྱོད་སྤྱི་གཞུང་ནས་བཤད་པ་ལྟར་བཅས་རྣམས་ཐོག་མ་ནས་ལག་ཏུ་བླངས་
པའི་འདོན་ཆ་མཐའ་དག་ཆོས་རྒྱལ་བཀྲ་ཤིས་སྟོབས་རྒྱལ་གྱིས་མཛད་པའི་འཇམ་
དཔལ་དམར་ཆུང་གི་ཆོག་སྒྲིགས་ཁ་བསྒྱུར་ན་བརྗོད་བདེ་ཞིང་ལེགས། ཆུ་རླུང་
སོགས་ལས་གཞན་རྣམས་ཡུལ་དུས་ཀྱི་འཕྲལ་དུ་མ་ཐུབ་ན་སླ